Țara cu cei mai mulți miliardari care e plină de cartiere întregi de locuințe abandonate sau neterminate. Piața imobiliară s-a prăbușit total. Acest lucru a obligat Guvernul să ia măsuri radicale legat de acest subiect.
Țara care are cei mai mulți miliardari și zone lungi de case care au fost lăsate de izbeliște. Piața imobiliară e la pământ. Criza datoriilor imobiliare durează de mai multă vreme, însă abia acum se iau în calcul unele schimbări.
Guvernul din China a ținut o videoconferință în cursul zilei de vineri, 17 mai 2024, pentru a prezenta un set de măsuri pe care le ia în calcul. Autoritățile își doresc să stabilizeze piața imobiliară aflată în criză prin cumpărarea a milioane de locuinţe nevândute.
De asemenea, politicienii chinezi își propun să reducă avansul necesar la achiziţionarea primei locuinţe. În plus, promit că se vor termina imobilele nefinalizate pentru piaţa imobiliară națională din întreaga Chină.
În prezent, există cartiere întregi de locuinţe care nu sunt terminate sau abandonate, cu toate că țara are cei mai mulți miliardari de pe glob. Potrivit stirileprotv.ro, Zhong Shanshan, fondator și președinte al gigantului de apă îmbuteliată Nongfu Spring, e cea mai bogată persoană din China.
Locul al doilea este ocupat tot de un chinez. Mai exact, este vorba de Colin Huang, fondatorul Pinduoduo, jucător de comerț electronic. Directorul general al Tencent, Ma Huateng, a ajuns pe locul al treilea.
China face eforturi uriașe pentru a ieși din criza imobiliară, după ce în 2020 au fost înăsprite măsurile la acordarea creditului pentru dezvoltatorii imobiliari. La acea vreme țara mergea pe ideea de a reduce gradul de îndatorare.
Din păcate, decizia i-a adus pe dezvoltatorii din acest domeniu să dea faliment. În momentul de față, sectorul locuinţelor şi construcţiilor reprezintă peste un sfert din Produsul Intern Brut al celei de-a doua economii mondiale.
„Eforturi importante trebuie făcute pentru a promova gestionarea proiectelor de locuinţe catalogate drept în curs de finalizare, care au fost vândute şi care se confruntă cu dificultăţi în a fi livrate”, a spus vicepremierul chinez He Lifeng, scrie Reuters.
„În oraşele unde există un mare număr de locuinţe, autorităţile pot face comenzi şi să achiziţioneze unele din aceste locuinţe la preţuri rezonabile, în ideea de a le utiliza ca locuinţe accesibile”, a completat vicepremierul chinez.